Diari Oficial de la Generalitat Valenciana


Sumari del DOGV 9406, del 17-08-2022 (2022/7338)

Resolució per mutu acord de l'adjudicació de la condició d'agent urbanitzador, del Programa d'actuació integrada de la unitat d'execució B del sector SU-3 (La Capitana).
-------------------------------------------------------------------------------------------------------------------------------------------------------------------------

### Dades del document

Número de DOGV
:   9406

Data del DOGV
:   17-08-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/7338


Data del document
:   15-07-2022

Organisme emissor
:   Ajuntament de Monforte del Cid

Tipus de document
:   Resolució

Descriptors 

:   * Monforte del Cid
    * contracte administratiu
    * pla d'urbanisme

Resolució per mutu acord de l'adjudicació de la condició d'agent urbanitzador, del Programa d'actuació integrada de la unitat d'execució B del sector SU-3 (La Capitana). [2022/7338]  
Per l'Ajuntament Ple en sessió ordinària celebrada el dia 7 de juliol de 2022, en relació a la resolució per mutu acord de la condició d'urbanitzador del Programa d'actuació integrada de la unitat d'execució B del sector SU-3, es va adoptar el següent acord la part resolutiva del qual diu:  
  
«Primer. Resoldre per mutu acord l'adjudicació de la condició d'agent urbanitzador del Programa d'actuació integrada de la unitat d'execució B del sector SU-3 (La Capitana) de Monforte del Cid conforme al sol·licitat per l'actual agent urbanitzador la mercantil BFA Tenedora de Acciones, SAU, i en els termes assenyalats en el conveni que es recull com a annex al present acord, i queda fixat l'import de les despeses a realitzar a favor de l'Ajuntament en la quantitat de 55.596,53 euros en compensació de les despeses incorregudes per aquest, els quals es recullen en l'informe emés pels serveis tècnics municipals de data 29.06.2020.  
Segon. Declarar la caducitat del programa d'actuació integrada, i requerir per al seu nou desenvolupament l'àmbit d'actuació d'un nou programa d'actuació integrada, redactat i tramitat a l'empara de la legislació vigent, i desenvolupant les previsions de l'ordenació vigent quedant, així mateix, sense efecte la reparcel·lació aprovada ?i no inscrita- en data 5 de febrer de 2013, a conseqüència d'aquesta declaració.  
  
Tercer. Retornar, una vegada abonades les despeses assenyalades en l'apartat primer, la garantia definitiva constituïda mitjançant aval a favor de CISA Cartera de Inmuebles, SL, en Caixa d'Estalvis de València, Castelló i Alacant (actual CaixaBank, SA), per import de 222.386,13 euros, inscrita en el registre oficial d'avals amb el número 386/261871.  
  
Quart. Notificar el present acord als interessats.  
Cinqué. Publicar la present resolució en el Diari Oficial de la Generalitat Valenciana, prèvia comunicació al registre de programes de l'actuació.  
Sisé. Facultar l'alcaldessa per a la signatura del conveni i per a la realització de les actuacions que resulten necessàries per a l'execució d'aquest acord.»  
  
Es publica per a general coneixement, segons el que es preveu en l'article 171.8 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
  
Monforte del Cid, 15 de juliol de 2022.- L'alcaldessa: María Dolores Berenguer Belló.